钦定古今图书集成/方舆汇编/职方典/第1458卷 > 水利附
## 钦定古今图书集成/方舆汇编/职方典/第1458卷 > 水利附

本府。〈昆明县附郭。〉

松华坝　在府城东北山下。元赛典赤胆思丁经画水利，筑坝分水，一为盘龙江，一为金汁河，并修建六河诸闸，以溉东菑万顷。郡人感之，为立石“将军庙” 祀之。明万历四十六年，水利道朱芹条议大修，虽裒金不一，而水利频年节缩之费，取给为多。月加省试，鸠工庀材，无不精坚。民不劳而末逸，官经费而永宁，功甚懋焉。

皇清康熙五年以来，屡次水汎堤决，巡抚袁懋功、李

天浴题请岁支盐课银葺之，名曰“岁修。” 二十年，大兵平滇，坝已倾毁。二十二年，巡抚王继文会同总督蔡毓荣题请捐修，并濬六河，修筑各闸，以复水利。

南坝闸　在府城南，盘龙江所经，亦元赛典赤修。明总兵沭璘、“巡抚郑颙甃石为闸，添设守者，因水盈缩，时其启闭，民甚便之。”

西坝闸　在摆渡村河中。

四道坝闸　，亦在盘龙江下，明弘治间置。永昌河闸　，在城南土桥外，水利道孔兴诏置。

皇清康熙二十三年，重建。

堕苴闸　在城南土桥外，俗名《堕多闸》。

王公闸　在城南小泽口。

小西闸　在城小西门外。以上七闸，均盘龙江水所经。

戴金箔闸　在城北二十五里桃园村。

大韩冕闸　在城东北十五里，任旗营。

小韩冕闸　在城东北十五里任旗营，与大韩冕闸相去一箭许。

小坝闸　在城东十里小坝村。

新建闸　在城东五里小坝闸下。康熙二十七年，总督范承勋重建，蓄水灌溉，民甚利之。桑园闸　，在城东八里白龙寺。

金棱闸　在城东南五里佴家湾。

燕尾闸　在城南八里南村界。以上八闸，均《金汁》河水所经，亦元平章赛典赤建筑。两岸石堤，长亘数里，束水于中，以资灌溉。

猓猡闸　在城北左卫营。

王公堰闸　在城北涌泉寺下。

白龙潭闸　在城北上庄村。

小营闸　在城北小营村。

文殊寺闸　在城西北文殊寺。

王俊闸　在城北马村后。以上六闸，均《银汁河》水所经。源发于府城正北山下黑龙潭。

左闸　在城西梁家河左沟。

右闸　在城西梁家河右沟。

中闸　在城西梁家河中沟。

鸡舌闸　在城西海源寺。以上四闸，均《海源》河水所经。源发于府城正西山下黄龙潭。

石坝闸　在城东三碗村。

杨柳沟闸　在城东和甸营。

响水闸　在城东过路村下。

龙村闸　在城东

土桥闸　在城东，临元大路。

牛舌尖　在城东小板桥。以上六闸，均宝潒河水所经，源发于府城东南山下。

猪圈坝三闸　：在城东南三十五里，实山冲下。

光村闸　在城东南三十里光村。

新村闸　在城东南三十里左卫营。

秧草坝闸　去城三十里，昆明池边。以上四闸，均马料河水所经源，发于府城东南白土村。按省城近郊田亩，悉资溉于六河。诸闸，旧同松华坝，均有岁修之例。平逆后，因河坝尽圮。

皇清康熙二十二年，巡抚王继文会同总督蔡毓荣。

题与松华坝重修

横山水洞　在府城西三十里龙院村西。明隆庆间，布政陈善令民凿横山为阴沟洞，引白崖水，溉田四万馀亩，民甚利之。罗元祯、徐中行有《记》。

富民县

石坝　，在县城西十里，分为二流，号东西渠，灌溉田亩，民甚利之。西渠地高壅塞

皇清顺治十八年，官民捐金疏通，至今民享其利。

大营坝　在县东十里。源出彝扎郎水，灌东郊田亩。

清水河坝　在县西北十五里。一疏新蒲灌北邑村田亩。一疏杜家沟灌清水河白沙坡石关哨田亩。一疏段家沟灌梅和邑西邑村和尚庄、黄家营田亩。一疏廖家沟灌廖家营北邑村土主庙旧城九峰山庄田亩。一疏张金沟所灌田亩，分为六牌；一疏南渠灌梅和邑河里木阔村田亩。一疏北渠灌梅和邑河外箐口田亩。一，疏罗院沟坐落太平桥下，灌东邑村、里仁村、木阔村田亩。一，疏老叶沟，灌小三竜田亩。一，疏下沟，灌小三竜、龙马潭田亩。彝沟，　灌放军民田亩，分为五牌：《宜良县》：

文公堤　在县北十五里。水自汤池入大赤江。明嘉靖中，临元佥事文衡檄知县伍多庆、指挥汪玺修筑，濬水硐七十二口，灌溉田地，邑人德之。

大闸　在县东，障九龙池水。

小闸　在大闸南，北障白龙潭水南流。

唐家闸　在县东三里。障上二闸水，溉田万顷。汤池渠　，在县西南三十五里。明洪武丙子，惠襄侯沐春檄都指挥王俊筑。

清水塘　在县东十五里。尖山一带。田地资其灌溉。

潢水塘　在县东十五里。塘低田高，民用水车灌田。

嵩明州

嘉利泽　：周围百里，汇水溉田。

龙济河坝　在州东十里。水源出寻甸。州民筑坝引之，灌其田亩。

白草龙坝　在州北五里。

炼登坝　在炼登村

罗锦堤　在月丰里

宽郎堤　在州南三里。障水为备，日足，效古等村田亩咸资赖之。

清水塘　在州东十五里。

晋宁州

分水石闸　，日久圮坏。

皇清康熙十年，阖州里民呈请重修，比旧闸完固。州

《西北》：“田亩均霑其利泽。”

堰塘　在印山左。岁久不治。知州张慎行谕塘下田户新修山田资灌溉焉。

杀虫坝　在州河西村大营。

达摩坝　，在州大幕山下。

罗藏坝　在龟山下

紫溪坝　在团山下，一名“子禧坝。”

白臼坝　在小塞村下

杨庆坝　在白臼坝下

新江坝　在杨庆坝东北，俗名“王家坝。” 水过州城北至迎恩铺入草海。

盘龙坝　在州东三里海溪山下。

山冲坝　在州东南十里大场村。

官庄坝　在州十里铺

大坝　在大坡下

三尖坝　在三尖塘

呈贡县

大坝　，在县东五里。其水来自黑白龙潭，溉田千亩，久废。

皇清康熙十一年，署县印经历何清重修。

安宁州

石坝　在州东南七里许。

浑水塘　在州治东三里许。俗名“天眼淜。” 郭家坝　在州城西二里。

大淜　：在州城东南九里，俗名马鬃海。

小淜　在州城南六里，俗名“洛阳池。”

石珠淜　在州城南十里。

斑鸠村龙潭　在州城东北十五里。

兴尼龙潭　去州城四十里。

水跌龙潭　在葱山西南。

“青龙潭　” ，在葱山南。以上各处引溉田亩。《罗次县》。

小禄丰坝　在县南

皇清康熙九年，知县马光筑石堤，秋冬蓄水，春夏溉。

田民甚便之

旧县坝　，在县南二十五里。坝周一里，蓄泄以时，甚利阡陌。

禄丰县

黑龙潭坝　在县东。坝原筑于潭下流，后改筑上流，灌溉甚溥。

南坝　在县南七里

上坝　，在县北二十里。

中坝　，在县北十五里。

前所坝　在县北十里

么㱔坝　，在县北三十五里，昆阳州。

清水坝　在州北

好义村坝　在旧三泊县界。

玉带堤　在州北。元梁王筑，跨水障潮，由卧龙庄至渠东里，横亘十里，上有螺甲白沙，莹然如玉，环绕东湖，故名。

锁水堤　在州北一里。上建“征元阁。”

卧龙堤　，在州北三里，广阔三十馀亩。冬春积水，夏秋间泄，灌溉田亩甚多。

石龙坝　在州北五十里海口。下流自子母山至甸基，凡五里。中有巨石绵亘水中，水声如雷，不通舟楫。

老王坝　，在州西天马山下。

铜车坝　在旧三泊县

官塘　在州东门内，阔三十馀亩，与东湖相通，水涸则分界布种，涨复渰没。

白莲塘　在州北十里仙鹤村。

阿金塘　在州北核桃村。

摩㱔塘　在州南五里。郎中沟　在州南一里。郡人李资坤开。

回子闸　，去海口一里，年该本州修。

铺湾闸　，去回子闸二里，年该呈贡县修。“清水闸　，去铺湾闸二里，年该晋宁州修。” “新村闸　，去清水闸五里，年该昆明县修。” “新村小闸　，去新村闸四里，年该” 旧归化县修。“洱淙滩　，在河头三里许，年该本州濬。”

黄泥滩　，在河头五里许。年该呈贡县濬。黑泥滩　，在河头六里。年该晋宁州濬。

鸡心滩　　　。青鱼滩　　　。牛舌滩。

大滩　，在河心八里许。年该昆明县濬。

石龙滩　在河心十里许，年该旧归化县濬。以上五闸八滩，系潴泄滇池之水。昆明、晋宁呈贡，昆阳环海，田亩旱涝半关乎此、每岁按境起夫、分定地界，以时修濬。

易门县

杨惠坝　在县西五里

刘官坝　在县西四里

大坝　在县北二里

石坝　在县北三里

沙坝　在县东二里

芦塘　在县东五里

江渠　在县东五里。有上下江口，流绕飞虹桥，南归绿汁江，为县关锁。